CELEX: 52016DP0030
Language: el
Date: 2016-02-02 00:00:00
Title: Απόφαση του Ευρωπαϊκού Κοινοβουλίου της 2ας Φεβρουαρίου 2016 σχετικά με την αίτηση για την άρση της ασυλίας του Robert Jarosław Iwaszkiewicz (2015/2313(IMM))

31.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 35/146
            
         P8_TA(2016)0030
   Αίτηση για την άρση της ασυλίας του Robert Jarosław Iwaszkiewicz
   Απόφαση του Ευρωπαϊκού Κοινοβουλίου της 2ας Φεβρουαρίου 2016 σχετικά με την αίτηση για την άρση της ασυλίας του Robert Jarosław Iwaszkiewicz (2015/2313(IMM))
   (2018/C 035/26)
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την αίτηση για την άρση της ασυλίας του Robert Jarosław Iwaszkiewicz, που διαβίβασε ο Γενικός Εισαγγελέας της Δημοκρατίας της Πολωνίας, στις 13 Αυγούστου 2015, σε συνάρτηση με την κίνηση διαδικασίας από τον Γενικό Επιθεωρητή Οδικών Μεταφορών της Πολωνίας (αριθ. υπόθεσης CAN-PST-SCW.7421.1209083.2014.9.A.0475), και η οποία ανακοινώθηκε στην ολομέλεια στις 29 Οκτωβρίου 2015,
            
         
               —
            
            
               έχοντας υπόψη το γεγονός ότι ο Robert Jarosław Iwaszkiewicz παραιτήθηκε του δικαιώματος ακρόασης, σύμφωνα με το άρθρο 9 παράγραφος 5 του Κανονισμού του,
            
         
               —
            
            
               έχοντας υπόψη τα άρθρα 8 και 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, καθώς και το άρθρο 6 παράγραφος 2 της πράξης της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία,
            
         
               —
            
            
               έχοντας υπόψη τις αποφάσεις που εξέδωσε το Δικαστήριο της Ευρωπαϊκής Ένωσης στις 12 Μαΐου 1964, 10 Ιουλίου 1986, 15 και 21 Οκτωβρίου 2008, 19 Μαρτίου 2010, 6 Σεπτεμβρίου 2011 και 17 Ιανουαρίου 2013 (1),
            
         
               —
            
            
               έχοντας υπόψη το άρθρο 105 παράγραφος 2 και το άρθρο 108 του Συντάγματος της Δημοκρατίας της Πολωνίας καθώς και το άρθρο 7β παράγραφος 1 και το άρθρο 7γ παράγραφος 1 σε συνδυασμό με το άρθρο 10β του πολωνικού νόμου της 9ης Μαΐου 1996 σχετικά με την άσκηση της εντολής του βουλευτή και του γερουσιαστή,
            
         
               —
            
            
               έχοντας υπόψη το άρθρο 5 παράγραφος 2, το άρθρο 6 παράγραφος 1 και το άρθρο 9 του Κανονισμού του,
            
         
               —
            
            
               έχοντας υπόψη την έκθεση της Επιτροπής Νομικών Θεμάτων (A8-0015/2016),
            
         
               Α.
            
            
               λαμβάνοντας υπόψη ότι ο Γενικός Εισαγγελέας της Δημοκρατίας της Πολωνίας έχει διαβιβάσει μία αίτηση του Γενικού Επιθεωρητή Οδικών Μεταφορών της Πολωνίας για την άρση της ασυλίας του Robert Jarosław Iwaszkiewicz, πολωνού βουλευτή του Ευρωπαϊκού Κοινοβουλίου, για παράβαση του άρθρου 92α του Κώδικα περί πταισμάτων της 20ής Μαΐου 1971 σε συνδυασμό με το άρθρο 20 παράγραφος 1 του Κώδικα οδικής κυκλοφορίας της 20ής Ιουνίου 1997·
            
         
               Β.
            
            
               λαμβάνοντας υπόψη ότι το άρθρο 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης ορίζει ότι οι βουλευτές του Ευρωπαϊκού Κοινοβουλίου απολαύουν, εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·
            
         
               Γ.
            
            
               λαμβάνοντας υπόψη ότι σύμφωνα με το άρθρο 105 παράγραφος 2 και το άρθρο 108 του Συντάγματος της Δημοκρατίας της Πολωνίας ένας βουλευτής ή ένας γερουσιαστής δεν διώκεται ποινικά χωρίς άδεια της Δίαιτας ή της Γερουσίας αντιστοίχως·
            
         
               Δ.
            
            
               λαμβάνοντας υπόψη ότι εναπόκειται συνεπώς στο Ευρωπαϊκό Κοινοβούλιο να αποφασίσει εάν θα πρέπει να αρθεί η ασυλία του Robert Jarosław Iwaszkiewicz·
            
         
               Ε.
            
            
               λαμβάνοντας υπόψη ότι ο Robert Jarosław Iwaszkiewicz κατηγορείται ότι δεν τήρησε το όριο ταχύτητας σε μια αστική περιοχή·
            
         
               ΣΤ.
            
            
               λαμβάνοντας υπόψη ότι το εικαζόμενο αδίκημα δεν τελεί σε άμεση ή πρόδηλη συνάρτηση με την άσκηση των καθηκόντων του Robert Jarosław Iwaszkiewicz υπό την ιδιότητά του ως βουλευτή του Ευρωπαϊκού Κοινοβουλίου·
            
         
               Ζ.
            
            
               λαμβάνοντας υπόψη ότι στην παρούσα υπόθεση το Κοινοβούλιο δεν έχει διαπιστώσει ενδείξεις περί fumus persecutionis, δηλαδή, μια αποχρώσα και συγκεκριμένη υπόνοια ότι η διαδικασία αυτή αποσκοπεί στο να παρεμποδίσει την πολιτική δραστηριότητα του βουλευτή·
            
         
            
               1.
            
            
               αποφασίζει να άρει την ασυλία του Robert Jarosław Iwaszkiewicz·
            
         
            
               2.
            
            
               αναθέτει στον Πρόεδρό του να διαβιβάσει αμελλητί την παρούσα απόφαση και την έκθεση της αρμόδιας επιτροπής του στην αρμόδια αρχή της Δημοκρατίας της Πολωνίας και στον Robert Jarosław Iwaszkiewicz.
            
         
      (1)  Απόφαση του Δικαστηρίου, της 12ης Μαΐου 1964, Wagner/Fohrmann και Krier 101/63, ECLI:EU:C:1964:28· απόφαση του Δικαστηρίου, της 10ης Ιουλίου 1986, Wybot/Faure και άλλων 149/85, ECLI:EU:C:1986:310· απόφαση του Δικαστηρίου, της 15ης Οκτωβρίου 2008, Mote/Parlement T-345/05, ECLI:EU:T:2008:440· απόφαση του Δικαστηρίου, της 21ης Οκτωβρίου 2008, Marra/De Gregorio και Clemente C-200/07 και C-201/07, ECLI:EU:C:2008:579· απόφαση του Δικαστηρίου, της 19ης Μαρτίου 2010, Gollnisch/Parlement T-42/06, ECLI:EU:T:2010:102· απόφαση του Δικαστηρίου, της 6ης Σεπτεμβρίου 2011, Patriciello C 163/10, ECLI: EU:C:2011:543· απόφαση του Δικαστηρίου, της 17ης Ιανουαρίου 2013, Gollnisch/Parlement, T-346/11 και T-347/11, ECLI:EU:T:2013:23.